Zápisnica zo zasadnutia Grantovej komisie
dňa  24. januára 2018

prítomní:  
Členovia komisie: 
Ing. arch. Lucia Štasselová, PaedDr. Mária Barancová, MVDr. Marián Gajdoš, Dr. Pavol  Jusko, Mgr. Petra Palenčárová, Ing. Martin Patoprstý, 
MU: 
Mgr. Eva Pindjáková, Mgr. Viera Kováčová 

Hostia: Ing. Mgr. Dušan Pekár, starosta  
   
neprítomní: ––––

program 
1.	Otvorenie
2.	Ako ďalej s obsadením miesta tajomníka komisie - informácia a diskusia starosta Pekár
3.	Dopady na Grantový program 2018, komunikácia o situácii - diskusia Tézy               pre rámcová stratégia udeľovania dotácií - podklady Štasselová Programové priority Grantového programu na rok 2018
4.	Sporné prípady pri vyúčtovaní grantov za rok 2017
5.	Stav vyúčtovania GP za rok 2017 - ?? 
6.	Plán stretnutí komisie 
7.	Rôzne
8.	Záver

k  bodu 1:  
Otvorenie

Rokovanie komisie otvorila pani predsedníčka. Privítala prítomných členov GK.
                   
k bodu 2: 
tajomníčka komisie

Situácia je v riešení. Starosta ako tajomníčku grantovej komisie určil Mgr. Evu Pindjákovú    od 25.1.2018. 

k  bodu 3:  
Dopady na Grantový program 2018, komunikácia o situácii - diskusia Tézy pre rámcová stratégia udeľovania dotácií - podklady Štasselová Programové priority Grantového programu na rok 2018

Neprijatie rozpočtu na rokovaní miestneho zastupiteľstva v decembri 2017 je dôvodom, prečo nebola prijatá grantová výzva pre rok 2018. Grantovú výzvu komisia pripravila a bude predložená                 na rokovanie miestneho zastupiteľstva vo februári 2018. Komisia požiadala o zverejnenie oznamu pre žiadateľov o uvedenom na webovom sídle mestskej časti. 
Komisia sa ďalej zaoberala prioritami pri schvaľovaní grantov a dotácii. Po vyhlásení grantového programu pristúpi k hodnoteniu jednotlivých žiadosti o grant a dotáciu v zmysle komisiou prerokovaných kritérií a priorít. 

Pani Barancová  navrhla spôsob posudzovania obsahu predložených grantov a ich hodnotenia, ktorý spočíva v tom, že budú hodnotiť a analyzovať obsah všetkých predložených projektov na zasadnutí grantovej komisii, tzv. spravodajca podrobne predstaví projekt.

Hlasovanie:
Za:6
Proti:0

Komisia zvažovala možnosti prístupu k predkladaniu a schvaľovaniu žiadosti o dotáciu. Ako prvý posúdiť grantový program a podľa finančných možnosti rozpočtu pristúpiť k prideľovaniu dotácií. Uvedená problematika bude predmetom i ďalších zasadnutí.  
       
K bodu 4: 
Sporné prípady pri vyúčtovaní grantov za rok 2017

Predložené žiadosti o schválenie zmeny rozpočtu grantu boli formou per rollam schválené. Komisia na ďalšie zasadnutie komisie žiada predložiť informáciu o žiadateľoch o grant na rok 2017, ktorí vrátili finančné prostriedky v plnej poskytnutej výške. Komisia zároveň žiada informáciu, ako sa s vrátenými finančnými prostriedkami ďalej nakladá. 

 K bodu 5:
Stav vyúčtovania GP za rok 2017 - ?? 
 
Predsedníčka grantovej komisie spracovala prehľad predložených vyúčtovaní jednotlivých žiadateľov. 
Grantová komisia žiada miestny úrad, aby sa grantový program 2017 účtovne uzavrel do ukončenia procesu predkladania nových žiadostí.  

K bodu 6:
Plán stretnutí komisie 

Vzhľadom na iné poslanecké povinnosti niektorých členov komisie sa komisia dohodla o zmene termínu konania zasadnutí. Zasadnutia sa budú konať vždy v pondelok. Komisia žiada, aby sa vypracoval plán jej stretnutí v súlade s touto požiadavkou a zosúladil so zasadnutiami školskej komisie vzhľadom na skutočnosť, že mnohí poslanci sú členmi oboch komisií.

K bodu 7:
Rôzne

Komisia žiada vyvesiť chýbajúcu zápisnicu na webovú stránku mestskej časti. 

K bodu 8:
Záver

Predsedníčka komisie ukončila zasadnutie.

V Bratislave dňa   29.1.2018

Zapísala: Mgr. Viera Kováčová v.r., Mgr. Eva Pindjáková v.r.     

Overila: Ing. arch. Lucia Štasselová v.r.